Filipino Gabay sa pangangalaga sa matatanda Ang gabay na ito ay makukuha sa 10 wika kabilang ang: Arabic, Burmese, Cantonese, Croatian, Dutch, Farsi, Aleman, Mandarin, Tagalog at Vietnamese.
Ang pagtanda sa Australya Sa ating pagtanda, nagiging mas mahirap gawin ang mga bagay na dati ay madali nating nagagawa. Ang mga gawaing tulad ng gawaing-bahay, pagga-garden at pamimili ang pinakamahirap. Maaaring kailanganin nating gumamit ng mga pantulong, kagaya ng mga tungkod, upang makakilos. Sa kabutihang-palad, may mga programang tutulong sa pagsuporta sa inyong pagtanda. Ang mga programang ito ay binabayaran ng Pamahalaan ng Australya. Nguni't kung minsan, depende kung gaanong tulong ang kailangan ninyo, maaaring kailanganin ninyong magbigay ng kontribusyon. Ang halaga ay batay sa inyong kita. Kailangang kayo ay mahigit sa 65 taong gulang. Kung mas bata kayo sa 65, kayo ay maaaring maging marapat kung kayo ay may permanenteng kalagayan na humahadlang sa inyong makapamuhay nang nais ninyo. Hindi ninyo kailangang maging isang mamamayan ng Australya, nguni't depende sa inyong visa, maaaring magkaroon ng ilang gastusin. Ang pangunahing panukat ay kailangan ninyo ng kaunting tulong upang makapanatili sa inyong tahanan. Ang gabay na ito ay tutulong sa inyo na maunawaan kung ano ang inyong mga opsyon at kung paano kayo makakakuha ng tulong. 2 3
33
Mga uri ng tulong 1. Tulong sa tahanan Ang tulong sa tahanan ay magkakaiba batay sa inyong mga pangangailangan. Maaaring mangailangan kayo ng tulong sa pamimili at pagluluto. O maaaring mangailangan kayo ng suportang personal sa paliligo at pagbibihis. Maaaring kailangan ninyo ng mga pagbabago upang pabutihin ang inyong kaligtasan at pagkilos sa loob ng bahay. 2. Tulong na pang-maikling panahon Marahil ay kailangan ninyo ng suporta makaraang maospital, o kaunting tulong kung ang inyong regular na carer (tagapag-alaga) ay nakabakasyon. Ang tulong na pang- maikling panahon ay makakatulong sa inyo na harapin ang mga paggambala sa buhay. 3. Mga Aged Care Home Maaaring kayo ay nasa yugto ng buhay na kailangan ninyo ng higit pang suporta. Marahil ang pamumuhay nang independiyente na may kaunting tulong ay hindi na sapat. Kung ito ang kaso, maaaring oras na upang pag-isipan ang paglipat sa isang aged care home (tirahan para sa pangangalaga sa matatanda). 4 5
4 55
My Aged Care Upang makalapit sa mga serbisyo ng pamahalaan, kailangan ninyong magrehistro sa My Aged Care. Makatatawag kayo sa 1800 200 422 o makakapagrehistro kayo online sa myagedcare.gov.au. Tawagan ang My Aged Care sa 1800 200 422 Pumunta online sa - myagedcare.gov.au Matapos kayong magparehistro, may tao na mag-aayos ng oras upang bisitahin kayo sa inyong tahanan upang alamin ang higit pa tungkol sa uri ng tulong na kailangan ninyo. Kung kayo ay hindi nakapagsasalita ng Ingles, may impormasyon ding nasa 22 wika na makukuha sa website ng My Aged Care. 6 7
Pagtasa 1. Pagtasa gamit ang telepono Ang unang hakbang upang makakuha ng mga serbisyong pangangalaga sa matatanda na pinopondohan ng pamahalaan ay ang pagtawag sa My Aged Care. Ang mababait at may-kaalamang mga kawani ng contact centre ay makikipag-usap sa inyo tungkol sa inyong mga pangangailangan at kung kailangan ninyo ng harapang pagtasa. 2. Harapang pagtasa Matapos ang inyong pagtawag sa My Aged Care, kayo ay maaaring isangguni para sa isang harapang pagtasa. Ang mga pagtasa ay ginagawa nang harapan, sa sarili ninyong tahanan. 3. Matapos ang pagtasa sa inyo Matapos ang inyong harapang pagtasa, malalaman ninyo kung kayo ay marapat para sa mga serbisyong pinopondohan ng pamahalaan - at kung gayon nga, kung alin-alin ang marapat sa inyo. 6 7
8 8 9
Mga interpreter Kung hindi kayo nakapagsasalita ng Ingles, ang My Aged Care ay makapagbibigay sa inyo ng isang interpreter, nang libre. Kapag kayo ay tumawag sa My Aged Care, sabihin ninyo ang salitang "interpreter" at ang inyong wika. Maghintay kayo sa telepono at sasagutin ng interpreter ang inyong tawag. Maaari kayong magkaroon ng interpreter para sa inyong harapang pagtasa. Sa katapusan ng gabay na ito ay mayroong isang interpreter card. Ipakita ang card kapag gumagamit ng mga serbisyo at sila ay hahanap ng isang interpreter na nagsasalita ng inyong wika. Makatatawag din kayo sa Translating & Interpreting Service (TIS National) sa 131 450, sabihin ang inyong wika at maghintay sa interpreter. Pagkatapos, kayo ay makahihiling na makipag-usap sa anumang ahensya o serbisyo gamit ang interpreter. 8 9
Suporta Hindi ninyo kailangang mag-isang gawin ang prosesong ito. Maaari kayong magsama ng isang kaibigan, tagapag-alaga o kapamilya habang ginagawa ang buong proseso. Kung walang sinuman na makasusuporta sa inyo, may mga serbisyo na makatutulong sa inyo. Ang National Aged Care Advocacy Program (NACAP) ay pinopondohan ng Pamahalaan ng Australya at nagbibigay ng libre, independiyente at kompidensyal na suporta at impormasyon sa mga matatanda tungkol sa mga serbisyong pangangalaga sa matatanda na pinopondohan ng Pamahalaan ng Australya. Ang Older Persons Advocacy Network (OPAN) ang pambansang provider (tagapagbigay) ng mga serbisyong ito. Tawagan ang OPAN sa 1800 700 600 Pumunta online sa - 10 11
Karagdagang suporta Sa Queensland, makokontak din ninyo ang Aged & Disability Advocate (Tagataguyod ng Matatanda at May Kapansanan) para sa impormasyon, edukasyon at suporta. Tawagan ang ADA sa 1800 818 338 Pumunta online sa - Kung kayo ay dumaranas ng anumang nagdudulot ng panganib o pagkabalisa, matatawagan ninyo ang Elder Abuse Hotline para sa libre, di-pagkakakilanlan at kompidensyal na tulong. Tawagan ang Elder Abuse Hotline sa 1300 651 192 Pumunta online sa - 10 11
Kung mayroon kayong reklamo tungkol sa inyong service provider (tagapagbigay ng serbisyo) at hindi kayo nasisiyahan kung paano nila pinangasiwaan ito, makokontak ninyo nang direkta ang Aged Care Quality & Safety Commission. Tawagan ang ACQSC sa 1800 951 822 Pumunta online sa - agedcarequality.gov.au Tulong para sa mga tagapag-alaga Kung kayo ay isang tagapag-alaga, makakakuha kayo ng tulong at suporta mula sa pamahalaan at iba pang mga organisasyon. Kung kayo ay tumutulong sa isang miyembro ng pamilya o kaibigan na may kapansanan, talamak na sakit, dementia, sakit sa kaisipan, isang adiksyon o matandang mahina, kung gayon ang Carer Gateway ay maaaring makatulong sa inyo. Ang mga tagapag-alaga ay maaaring kapamilya o kaibigan, maaaring sila ay mga magulang, mga anak, mga kapatid, mga lolo at lola, o mga kapitbahay. Ang ilang mga tagapag-alaga ay maaaring nag-aalaga sa isang tao nang 24 na oras araw-araw, 12 13
at tumutulong sa mga arawang gawain sa buhay, habang ang iba namang mga tagapag-alaga ay nag-aalaga sa mga tao na medyo independiyente ngunit kailangan ng tulong sa ilang pang-araw-araw na gawain. Tawagan ang Carer Gateway sa 1800 422 737 Pumunta online sa - carergateway.gov.au Paano makatutulong sa inyo ang Anglicare Ang Anglicare ay narito upang kayo ay suportahan sa lahat ng yugto ng buhay; mayroon kaming hanay ng mga serbisyong pangsuporta upang tulungan kayo. Ang aming makaranasang mga kawani ay makatutulong sa inyo, sa inyong pamilya at sa inyong tagapag-alaga, sa mga opsyong serbisyo kagaya ng respite care (panghaliling pangangalaga), suportang nakapokus sa kalusugan, at pangangalagang pang-espiritwal at pastoral. Ang aming serbisyong Concierge ay tungkol lahat sa pagsuporta sa inyo sa buong proseso ng pag-aaplay para sa pondo at pagsasaayos ng mga serbisyong pangangalaga. Makikipagtulungan kami sa inyo na maunawaan kung ano 12 13
ang gusto ninyong maging klase ng inyong buhay, ano ang mahalaga sa inyo at ano ang gusto ninyong makamit. Magagamit din ninyo ang aming Package Builder upang siyasatin ang inyong mga opsyon, at bumuo ng sarili ninyong package ng lahat ng mga serbisyong kailangan ninyo. Tawagan ang Anglicare sa 1300 610 610 Pumunta online sa - anglicaresq.org.au Mga Tala 14 15
14 1515
Kontakin kami ngayon 1300 610 610 anglicaresq.org.au I need an interpreter I speak: Tagalog The bearer of this card requires the assistance of an interpreter GRA0194/20/Tag